b'\n_START_ARTICLE_\nIvanka An\xc5\xbei\xc4\x8d Klemen\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nIvanka An\xc5\xbei\xc4\x8d se je rodila leta 1876 v Ljubljani. Njen o\xc4\x8de je bil najprej ljubljanski gostilni\xc4\x8dar, pozneje pa cestni nadzornik. Ivanka An\xc5\xbei\xc4\x8d se je po kon\xc4\x8dani mestni dekli\xc5\xa1ki \xc5\xa1oli zaposlila kot uradnica v odvetni\xc5\xa1ki pisarni. Leta 1899 je prvi\xc4\x8d objavila v \xc5\xbeenskem listu Slovenka in leto kasneje prevzela uredni\xc5\xa1ko mesto od Marice Nadli\xc5\xa1ek Bartol. Preselila se je v Trst, kjer se je zaposlila kot tajnica Zavoda sv. Nikolaja. Urejanja \xc4\x8dasopisa ni bilo pla\xc4\x8dano, ampak je bilo \xc4\x8dasna naloga. Z novim uredni\xc5\xa1tvom je Slovenka postala pravo \xc5\xbeensko glasilo. Literarni prispevki so se umaknili v ozadje, v ospredje pa je stopilo \xc5\xbeensko socialno vpra\xc5\xa1anje. Dotedanja priloga je za\xc4\x8dela izhajati kot samostojen mese\xc4\x8dni list in ne ve\xc4\x8d kot dodatek Edinosti._NEWLINE_Leta 1900 se je poro\xc4\x8dila z odvetni\xc5\xa1kim stenografom in \xc4\x8dasnikarjem Franjom Klemen\xc4\x8di\xc4\x8dem in po prenehanju izhajanja lista preselila v Istro. Leta 1908 sta se oba zakonca zaposlila v uredni\xc5\xa1tvu Slovenca in se preselila v Ljubljano._NEWLINE_Leta 1919 se je ponovno posvetila izdajanju \xc5\xbeenskega \xc4\x8dasopisa \xe2\x80\x93 v Ljubljani je uredila prvih \xc5\xa1est \xc5\xa1tevilk novega \xc5\xbeenskega lista, ki se je tudi tokrat imenoval Slovenka. S posameznimi prispevki je sodelovala tudi pri glasilu \xc5\xbdenski svet in Socialna misel ter pri nem\xc5\xa1kih glasilih.'